El 22 de xunu una manifestación espontánea  pasó peles cais de Mieres del Camín. Entamáronla les muyeres, y sumáronse obreros de les factoríes cercanes, ente elles Fábrica de Mieres. Concentraos delantre la Casa Conceyu, una comisión subió a negociar col alcalde, el conservador Gutiérrez Díaz-Faes, que taba reuníu col empresariu Martínez, el principal arrendatariu de los consumos del conceyu. Les peticiones yeren, básicamente, el control de pesos y midides, pa evitar estafes de los comerciantes a los obreros, el control de calidá de la carne y el tocín,  el control del pesu del pan y la baxa de les tarifes de consumos nos artículos de primera necesidá, compensándola con una suba a los artículos de luxu. Nun se llegó a un alcuerdu. Una segunda comisión, formada por muyeres, tampoco sacó un ris del alcalde y l'empresariu arrendatariu.